Document ID: /roh_data/filtered/fineweb-2-filterrobots_roh.jsonl.gz/27854

Per onurar il persunal da la branscha da sanadad en il cumbat cunter il coronavirus datti la fin d'emna in concert da benefizi global via livestream. Sut il titel «One World: Together at Home» ha Global Citizen ensemen cun la WHO organisà l'occurrenza en l'internet. Dà tiers han tranter auter ils Rolling Stones, Celine Dion, John Legend, Elton John, Paul McCartney ed Andrea Bocelli. Da vesair è il concert en las medias socialas u sin la pagina d'internet da la WHO.
Il concert via livestream
Il concert da benefizi cuntegn duas parts: La sonda saira è planisà tranter las 20:00 e las 02:00 in concert da pliras uras via livestream digital en las medias socialas e portals da streaming.
La notg sin dumengia è alura planisà il concert sco show da televisiun globala, era en la rait e tar emetturs sco NBC e CBS
Ulteriuras infurmaziuns datti sin la pagina da la WHO, il link avra en ina nova fanestra.